Quines entitats apareixen en aquest text?
Maria Antònia Salvà i Ripoll (Palma, Mallorca, 4 de novembre de 1869 - Llucmajor, Mallorca, 29 de gener de 1958) fou una poetessa i traductora mallorquina. Considerada la primera poeta moderna en llengua catalana, està vinculada a la Renaixença mallorquina. Va escriure poemaris com Espigues en flor (1926), El retorn (1934) i Lluneta del pagès (1952) i llibres de prosa com Viatge a Orient (1907) i Entre el record i l'enyorança (1955). Salvà era, en efecte, «una poeta que es disfressava de traductora» per trobar accepció en el món masculí de la poesia de la seva època. Les seves traduccions van tenir, i tenen, gran ressò, especialment la seva versió del 1917 de l'obra Mireia (1859), de Frederic Mistral. Era germana del pintor Francesc Salvà i del polític Antoni Salvà. Era la tercera i última filla de Francesc Salvà de sa Llapassa i Salvà i de Maria Josepa Ripoll i Palou, òrfena de mare al cap de pocs mesos de néixer, el seu pare, que exercia d'advocat, la va confiar a ella i al seu germà Antoni (1878-1949) a unes tietes a Llucmajor. Mentrestant, el seu pare s'instal·lava a Palma amb el fill gran, Francesc (1867-1950). Als sis anys va anar a viure amb el seu pare a Palma, i és educada al Col·legi de la Puresa. Des del bressol conviu amb la poesia popular dels glossadors. En el llibre de memòries Entre el record i l'enyorança escriu: «La meva afició als versos i al cançoneig, gairebé es podria dir que és en mi innata. La meva dida, Flauta de sobrenom, acostumava a dir que, quan me deslletà, ja sabia un enfilall de cançons.» Als 14 o 15 anys d'edat ja escriu poemes en català. En els poemes autobiogràfics, mostra la consciència d'excepcionalitat amb què haurà de viure la seva escriptura durant la joventut i la primera maduresa pel fet de ser dona. Als setze anys torna a Llucmajor, on alterna l'estada entre la posada de sa Llapassa (al carrer Rei Jaume I de Llucmajor) i la possessió de sa Llapassa. A Palma, però, pot donar ales a la seva vocació a través de les relacions del seu pare. Coneix els intel·lectuals de la Renaixença mallorquina i la poesia romàntica: Josep Maria Quadrado, Pere d'Alcàntara Penya i, sobretot, les famílies Costa i Llobera i Ferrà, que marcaran la seva trajectòria literària. Miquel Costa i Llobera es converteix en el seu mentor. El 1893 la dona a conèixer a les revistes de Catalunya i segueix el seu procés literari fins a la publicació del primer llibre, Poesies, de 1910. Al mateix temps Salvà entra en contacte amb el Principat a través del jove Josep Carner i el seu nom és reclamat en les revistes noucentistes. Salvà també escriu prosa —un dietari sobre el viatge a Terra Santa que fa el 1907 juntament amb Miquel Costa i Llobera— i tradueix. El seu nom va invariablement unit al de Frederic Mistral per les seves magnífiques traduccions del poeta provençal, sobretot per Mireia (1917), que la converteix en la primera traductora literària de l'època moderna. Després amplia les traduccions al francès i, sobretot, a l'italià. Incorpora al corpus literari català noms clau com Francis Jammes, Alessandro Manzoni i Giovanni Pascoli. Salvà era una poeta que es «disfressava» de traductora. El 1918 rep un homenatge a Palma per part dels escriptors mallorquins. Presidit per Joan Alcover, s'hi afegeixen els poetes de les altres terres catalanes. Als anys vint troba la seva veu lírica més madura, en la línia postsimbolista, propera a Marià Manent. La poesia de Salvà va lligada a la contemplació de la natura del seu paisatge nadiu.
Maria Antònia Salvà i Ripoll : artista_o_autor, Palma : Entitat_Geopolítica, Mallorca : Entitat_Geopolítica, Llucmajor : Entitat_Geopolítica, Espigues en flor : obra_escrita, El retorn : obra_escrita, Lluneta del pagès : obra_escrita, Viatge a Orient : obra_escrita, Salvà : artista_o_autor, Mireia : obra_escrita, Frederic Mistral : artista_o_autor, Francesc Salvà : artista_o_autor, Antoni Salvà : artista_o_autor, Francesc Salvà de sa Llapassa i Salvà : artista_o_autor, Maria Josepa Ripoll i Palou : persona, Antoni : persona, Francesc : persona, Josep Maria Quadrado : artista_o_autor, Entre el record i l'enyorança : obra_escrita, carrer Rei Jaume I : ubicació, Col·legi de la Puresa : educació, Pere d'Alcàntara Penya : artista_o_autor, Costa i Llobera : grup_humá,  Ferrà : grup_humá, Miquel Costa i Llobera : artista_o_autor, Catalunya : Entitat_Geopolítica, Josep Carner : artista_o_autor, Francis Jammes : artista_o_autor, Alessandro Manzoni : artista_o_autor, Giovanni Pascoli : artista_o_autor, Joan Alcover : artista_o_autor, Marià Manent : artista_o_autor